વણઝાર હાંકીને ફરતો ફરતો ચંદાવતી ગામને પાદરે આવ્યો. સાંજે વાળુપાણી કરવા બેઠો ને કિલવો યાદ આવ્યો. ત્યાં અધુરામાં પૂરું એના પોઠિયાઓમાં ગળસુંઢો પડ્યો. પોઠિયા ટપોટપો પગ ઘસીને મરવા લાગ્યા. લાખા પાસે ખરચી ખૂટેલી, પોઠિયાની દવાદારૂના પૈસા ક્યાંથી કાઢવા ? લાખો કોઈની પાસે હાથ લાંબો કરતાં તો શીખેલો નહીં, આ મુંગા જાનવરોને પગ ઘસીને કાંઈ મરવા દેવાય પણ ખરાં ? એ પાસેના નગરમાં જઈ પૈસા ટકાની ગોઠવણ કરવા વિચારવા માંડ્યો.